રાજ્દ્રોહના કેસમાં છ માસ માટે રાજ્ય બહાર રહેવાની શરતે જામીન પર છુટેલો હાર્દિક વિસનગર કેસના કારણે હજુ પણ જેલમાં બંધ છે ત્યારે આજની સુનાવણી પર સૌની નજર રહેલી છે. વિસનગરમાં હાર્દિકે સભા કર્યા બાદ તોફાનો ફાટી નીકળ્યા હતા અને તોફાનોમાં ભાજપના ધારાસભ્ય રૂષિકેશ પટેલની ઓફિસમાં પાટીદાર યુવાનોએ તોડફોડ કરી હોવાની તેમજ આ ઘટનાનું રેકોર્ડિંગ કરી રહેલા પત્રકારને માર મારી તેનો મોબાઈલ ફોન લૂંટી લીધા હોવા અંગે પોલીસ ફરિયાદ કરવામાં આવી હતી.